geol. kivimite ja mineraalide lagunemine murendiks ning muutumine mitmesuguste keemiliste protsesside (hapendumise, hüdratatsiooni, hüdrolüüsi, leostumise) toimel. Porsumist põhjustavad peam. vesi ja selles lahustunud gaasid, makro- ja mikroorganismid ning orgaanilised happed. Porsumise tagajärjel muutuvad kõvad kivimid pudedaks ja keerukad mineraalid haril. lihtsamaks (tekivad kaoliin, ooker, tulekindel savi, boksiit jt. maavarad) ning moodustuvad uued, samades tingimustes püsivad ühendid. Porsumine toimub eriti kiiresti niiskes kliimas. vt. ka murenemine, rebenemine;